Doʻrmon jome masjidi. Doʻrmon jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Qibray tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Doʻrmon jome masjidi Toshkent viloyati hududidagi Qibray tumani, Doʻrmon shaharchasi, Nurafshon mahalla fuqarolar yigʻini, Bahor koʻchasi 12-uyda joylashgan. Mazkur masjidga Doʻrmon shaharchasi, Nurafshon mahalla fuqarolar yigʻini, Bahor mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Mirodil domla Mirjalilov hisoblanadi. Tarixi. Doʻrmon jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarga havola qilindi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 30-dekabr kuni oʻtkazlib, uning ustavi Toshkent viloyat adliya boshqarmasida roʻyxatga olingan. „Doʻrmon“ jomeʼ masjidi 2004-yildan taʼmirlash ishlari boshlanib 2007-yilda hashar yoʻli bilan tugatilgan. Jome masjid qadimgi ipak yoʻli yaqin joyida joylashganligi tufayli, musofir insonlar, ziyoratchilar uchun namoz oʻqib ketadigan joy boʻlgan. Sobiq tuzum davrida mazkur masjid binosidan omborxona sifatida foydalanishgan. Natijada masjid binosi birmuncha eskirib qolgan. 2012-yilda masjidning eski taxoratxonasi oʻrnida zamon talablari asosida yangi bino qurilib foydalanishga topshirildi. Masjid bogʻi yanada obodonlashtirildi, turli xil mevali va manzarali oʻsimliklar, hamda, gullar ekildi.